فرانسادا ساری جیلیتقالیلارین گؤستریلرین‌ده اؤلو ساییسی ۱۰ نفره یوکسلدی.
پرپینیان شهرین‌ده، بیر اتومبیل سوروجوسو، یول باغلاما ائیلمی گرچکلشدیرن ساری جیلیتقالیلارین باغلادیغی قووشاق‌دا گؤزله‌مک مجبوریتین‌ده قالان دیگر آراجلارا چارپاراق حیاتینی ایتیردی.
فرانسا مئدیاسینا گؤره، دونن گئجه میدانا گلن قضادا ۳۶ یاشین‌داکی اتومبیل سوروجوسو حیاتینی ایتیررکن، ائیلمه قاتیلانلار حاقین‌دا "قصدسیز جینایت و ترافیکین آخیشینی انگللمه" سوچلارین‌دان سوروشدورما باشلادیلدی. بئله‌جه ساری جیلیتقالیلارین تشکیل ائتدیگی گؤستریلرده چیخان حادثه‌لرده حیاتینی ایتیره‌نلرین ساییسی ۱۰ نفره یوکسلدی. فرانسادا یاناجاق قیمتی آرتیشی و اقتصادی شرطلرین پیسلشمه‌سینه تپکی اولاراق ۱۷ نوامبردا باشلایان آنجاق داها سونرا پرزیدنت امانوئل مکرون رهبرلیینه قارشی اؤفکه و عصیانا چئوریلن ساری جیلیتقالیلارین ائیلملری، اؤلکه‌ده سون ایللرین ان شدت‌لی اعتراضی حالینا گلدی.
عمومیتله شهر مرکزلرین‌ده‌کی یوکسک ایجاره‌لر سببیله اطراف بؤلگه‌لره یئرلشنلردن اولوشان گؤستری‌چیلر، مکرون و رهبرلیین‌دن اقتصادی شرطلرین یاخشیلاشدیریلما‌سینی طلب ائدیر.
ساری جیلیتقالیلار، بونون یانین‌دا حیاتلارینی یاخین‌دان ماراقلاندیراجاق مؤوضوعلارین و بونونلا ایلگیلی چیخاجاق قانونلارین رفراندوم یولو ایله خالقا سوروشولماسینی ایستییر.
گؤستریلرده، بو آنا قدر ۱۰ نفر حیاتینی ایتیررکه‌ن، تخمیناً ۴ مین ۳۴۱ آدام گؤزآلتینا آلیندی، مین‌دن چوخ انسان یارالاندی.
